**บันทึกรายงานการประชุม**

**สภาองค์การบริหารส่วนตำบลบ้านลำนาว**

**สมัยสามัญ ที่ ๓/ ๒๕64**

**วันที่ 2 สิงหาคม พ.ศ. ๒๕64 เวลา ๑๐.๐๐ น.**

**ณ ห้องประชุมองค์การบริหารส่วนตำบลบ้านลำนาว**

----------------------------------------------------

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสมคิด บุญชู |  ประธานสภา | สมคิด บ. |  |
| ๒ | นายนิคม บุตรธรรมศร | รองประธานสภา | นิคม บ. |  |
| ๓ | นายวันชัย สำเภาแก้ว | ส.อบต. ม.๑ | วันชัย ส. |  |
| ๔ | นายชัยชนะ รัตนะ | ส.อบต. ม.๒ | ชัยชนะ ร. |  |
| 5 | น.ส.กัลยาพร บุญเชิด | ส.อบต. ม.๔ | กัลยาพร บ. |  |
| 6 | นายสมชาย พุทธโชติ | ส.อบต. ม.๔ | สมชาย พ. |  |
| ๗ | นายภานุวัฒน์ ขาวนิ่ม | ส.อบต. ม.๕ | ภานุวัฒน์ ข. |  |
| 8 | นายประพัฒน์ เต็งรัง | ส.อบต. ม.๖ | ประพัฒน์ ต. |  |
| 9 | นางอาภรณ์ คุ้มแก้ว | ส.อบต. ม.๖ | อาภรณ์ ค. |  |
| ๑๐ | นายคล่อง ร่มเย็น | ส.อบต. ม.๘ | คล่อง ร. |  |
| 11 | นายมนตรี เมืองจันทร์ | ส.อบต. ม.๙ | มนตรี ม. |  |
| ๑2 | นายวีระพล แก้วพิสดาร | ส.อบต. ม.๙ | วีระพล ก. |  |
| ๑3 | นายไพรัช สมผลึก | ส.อบต. ม.๑๐ | ไพรัช ส. |  |
| ๑4 | นายสถาพร โตชนก | ส.อบต. ม.๑๑ | สถาพร ต. |  |
| 15 | นายสุริยา สายทองแท้ | ส.อบต. ม.๑๑ | สุริยา ส. |  |
| ๑6 | นายมนูญ ชูแก้ว | ส.อบต. ม.๑๒ | มนูญ ช. |  |
| ๑7 | นายสมโชค ทรัพย์มุสิก | ส.อบต. ม.๑๓ | สมโชค ท. |  |
| ๑8 | นายยงยุทธ เพชรเรือนทอง | ส.อบต. ม.๑๔ | ยงยุทธ พ. |  |
| ๑9 | นายสถิตย์ จินดาวงศ์ | ส.อบต. ม.๑๔ | สถิต จ. |  |
| 20 | นายบุญโชค สามารถ | ส.อบต. ม.๑5 | บุญโชค ส. |  |
| ๒1 | นายสมควร จำนงค์รัตน์ | ส.อบต. ม.๑๕ | สมควร จ. |  |
| 22 | นายอุดม แป้นสุข | ส.อบต. ม.๑๖ | อุดม ป. |  |
| 23 | นายประจักษ์ พันนาสี | เลขานุการสภา อบต. | ประจักษ์ พ. |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายวิเชียร ทองแก้ว | ส.อบต. ม.๒ |  | ลา (กักตัว) |
| ๒ | นายประภาส สุดชู | ส.อบต. ม.๗ |  | ขาด |
| 3 | นายสมชาย รัตนบุรี | ส.อบต. ม.๘ |  | ลาป่วย |
| 4 | นายภาณุ รัตนสุวรรณ์ | ส.อบต. ม.๑๐ |  | ขาด |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสุเทพ ภักดีโชติ | นายก อบต.บ้านลำนาว | สุเทพ ภ. |  |
| 2 | นายเจนวิทย์ ทองในเมือง | รองนายก อบต. | เจนวิทย์ ท. |  |
| 3 | นายนอบ ปราบปราม | รองนายก อบต. | นอบ ป. |  |
| 4 | นายสมคเณ เลื่องสีนิล | เลขานุการ นายก อบต. | สมคเณ ล. |  |

**เริ่มประชุมเวลา ๑๐.๐๐ น.**

**ระเบียบวาระที่ ๑ เรื่องที่ประธานแจ้งให้ที่ประชุมทราบ (ไม่มี)**

**ระเบียบวาระที่ ๒ เรื่องรับรองรายงานการประชุม**

 **2.1** รับรองรายงานการประชุมสภาสมัยวิสามัญ ที่ 1/2564 วันที่ 18 มีนาคม 2564

**ที่ประชุม** ไม่มีการแก้ไข และรับรอง

 **2.2** รับรองรายงานการประชุมสภาสมัยวิสามัญ ที่ 1/2564 ครั้งที่ 2 วันที่ 23 มีนาคม 2564

**ที่ประชุม** ไม่มีการแก้ไข และรับรอง

**ระเบียบวาระที่ ๓ กระทู้ถาม (ไม่มี)**

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว (ไม่มี)**

**ระเบียบวาระที่ 5 เรื่องที่เสนอใหม่**

 **5.1** พิจารณาร่างแผนพัฒนาท้องถิ่น (พ.ศ.2561 – 2565) เพิ่มเติม ครั้งที่ 6/2564

**ประธาน** ชี้แจงระเบียบ ข้อกฎหมายว่าด้วยการเพิ่มเติมและเปลี่ยนแปลงแผนพัฒนา ในวันนี้ มีการเพิ่มเติมและเปลี่ยนแปลง ขอเชิญผู้บริหารได้ชี้แจงหลักการและเหตุผล ในการขออนุมัติ ขอเชิญครับ

**นายก อบต.** เรียน ท่านประธานสภาที่เคารพ กระผมนายสุเทพ ภักดีโชติ นายกองค์การบริหารส่วนตำบลบ้านลำนาว ขออนุญาตชี้แจง เหตุผลในการขออนุมัติต่อสภาแห่งนี้เพื่อเพิ่มเติมแผนพัฒนา 5 ปี ขององค์การบริหารส่วนตำบลบ้านลำนาว พ.ศ.2561 - 2565 ให้สภาฯได้เข้าใจ ดังนี้

ตามที่ องค์การบริหารส่วนตำบลบ้านลำนาว ได้จัดทำแผนพัฒนา 5 ปี (พ.ศ.2561 - 2565) ไปแล้วนั้น เนื่องจากว่าโครงการต่างๆที่บรรจุไว้ในแผนพัฒนา 5 ปี นั้น ยังไม่ครอบคลุมปัญหาที่ราษฎรกำลังประสบอยู่ มีความจำเป็นจะต้องเพิ่มเติมโครงการ เพื่อแก้ไขปัญหาความเดือดร้อนของราษฎร โครงการต่างๆที่เพิ่มเติมนั้น ได้ปรากฏรายละเอียดตามเอกสารร่างแผนพัฒนาท้องถิ่น (พ.ศ.2561 - 2565) ฉบับเพิ่มเติม ครั้งที่ 6 พ.ศ. 2564 ซึ่งได้แจ้งให้สมาชิกไปก่อนหน้านี้แล้ว กระผมหวังว่าสภาแห่งนี้ จะได้พิจารณาให้ความเห็นชอบต่อไป ขอขอบคุณครับ

**ประธานสภา** ขอเชิญสมาชิกได้อภิปรายครับ เมื่อไม่มีใครอภิปราย กระผมขอมติต่อสภาต่อไป

**ที่ประชุม** มีสมาชิกอยู่ในห้องประชุม 21 ท่าน มีมติ

เห็นชอบ 20 ท่าน

 งดออกเสียง 1 ท่าน

 **5.2** พิจารณาร่างแผนพัฒนาท้องถิ่น (พ.ศ.2561 - 2565) เปลี่ยนแปลง ครั้งที่ 6/2564

**ประธานสภา** ขอเชิญผู้บริหารได้ชี้แจงหลักการและเหตุผล ครับ

**นายก อบต.** เรียน ท่านประธานสภาที่เคารพ กระผมนายสุเทพ ภักดีโชติ นายกองค์การบริหารส่วนตำบลบ้านลำนาว ขออนุญาตชี้แจง เหตุผลในการขออนุมัติต่อสภาแห่งนี้เพื่อเปลี่ยนแปลง แผนพัฒนา 5 ปี ขององค์การบริหารส่วนตำบลบ้านลำนาว พ.ศ.2561 - 2565 ให้สภาฯได้เข้าใจ ดังนี้

ตามที่ องค์การบริหารส่วนตำบลบ้านลำนาว ได้จัดทำแผนพัฒนา 5 ปี (พ.ศ. 2561 – 2565) ไปแล้วนั้น เนื่องจากว่าโครงการบางโครงการที่บรรจุไว้ ในแผนพัฒนาดังกล่าว รายละเอียดของโครงการ หรือ งบประมาณ ของแต่ละโครงการ ไม่สอดคล้องกับการแก้ไขปัญหาให้กับราษฎร จึงมีความจำเป็นจะต้องเปลี่ยนแปลงแผนพัฒนา 5 ปี ในบางโครงการ เพื่อให้สอดคล้องกับการแก้ไขปัญหาให้กับราษฎร รายละเอียดปรากฏตามร่างแผนพัฒนาท้องถิ่น ฉบับเปลี่ยนแปลง ครั้งที่ 6 พ.ศ. 2564 ที่ได้แจ้งให้สมาชิกได้รับทราบแล้ว กระผมหวังว่าสภาแห่งนี้ จะได้พิจารณาให้ความเห็นชอบ ต่อไป ขอขอบคุณครับ

**ประธานสภา** ขอเชิญสมาชิกได้อภิปรายครับ เมื่อไม่มีใครอภิปราย กระผมขอมติต่อสภาต่อไป

**ที่ประชุม** มีสมาชิกอยู่ในห้องประชุม 21 ท่าน มีมติ

เห็นชอบ 20 ท่าน

 งดออกเสียง 1 ท่าน

 **5.3** พิจารณาร่างข้อบัญญัติองค์การบริหารส่วนตำบลบ้านลำนาว เรื่อง การควบคุมสถานที่จำหน่ายอาหารและสถานที่สะสมอาหาร พ.ศ. ........

**ประธานสภา** ขอเชิญเลขานุการสภา ได้ชี้แจงข้อกฎหมาย ครับ

**เลขานุการสภา** เรียน ประธานสภาที่เคารพ กระผม นายประจักษ์ พันนาสี เลขานุการสภา องค์การบริหารส่วนตำบลบ้านลำนาว ขออนุญาตชี้แจงข้อกฎหมายให้ สภาฯ ได้เข้าใจ ดังนี้

 การพิจารณาร่างข้อบัญญัติ ที่ไม่ใช่ข้อบัญญัติว่าด้วยงบประมาณรายจ่าย นั้น สภาฯสามารถพิจารณา สามวาระรวดเดียวได้ และ การตั้งกรรมการ ถือว่า เป็นการตั้งกรรมการแปรญัตติเต็มสภา สมาชิกสามารถแปรญัตติด้วยวาจาก็ได้ จึงเรียนมาเพื่อทราบ

**ประธานสภา** ต่อไปจะขอหารือว่า การพิจารณาร่างข้อบัญญัติองค์การบริหารส่วนตำบลบ้านลำนาว เรื่อง การควบคุมสถานที่จำหน่ายอาหารและสถานที่สะสมอาหาร พ.ศ. ........ จะพิจารณาสามวาระรวดเดียวหรือไม่ ขอเชิญสมาชิกเสนอครับ

**นายก อบต.** ประธานสภาที่เคารพ กระผมขอเสนอให้พิจารณาสามวาระรวดเดียวครับ

**ผู้รับรอง** ไพรัช สมผลึก ส.อบต. ม.10

 ชัยชนะ รัตนะ ส.อบต. ม.2

**ประธานสภา** ขอเชิญท่านอื่นเสนอครับ เมื่อไม่มีใครเสนอเป็นอย่างอื่น เป็นอันว่า จะ พิจารณาสามวาระรวดเดียวครับ ต่อไปจะพิจารณาวาระ ที่ 1 ขั้นรับหลักการ ขอเชิญผู้บริหารได้เสนอหลักการและเหตุผล ครับ

**นายก อบต.** เรียน ประธานสภาที่เคารพ กระผมนายสุเทพ ภักดีโชติ นายกองค์การบริหารส่วนตำบลบ้านลำนาว ขออนุญาตชี้แจง หลักการและเหตุผล ในการยื่นร่างข้อบัญญัติองค์การบริหารส่วนตำบลบ้านลำนาว การควบคุมสถานที่จำหน่ายอาหารและสถานที่สะสมอาหาร พ.ศ. ........ ให้สภาแห่งนี้ได้รับทราบ ดังนี้

 เนื่องจากปัจจุบันนี้ ในเขตพื้นที่ของตำบลบ้านลำนาว เป็นเขตชุมชนมีประชากรประกอบร้านค้า จำนวนมาก โดยเฉพาะอย่างยิ่ง ร้านอาหารหรือ ร้านสะสมอาหาร มีเพิ่มมากขึ้น มีความจำเป็นจะต้องออกข้อบัญญัติของท้องถิ่น เพื่อประโยชน์ในการควบคุมหรือกำกับดูแลสถานที่จำหน่ายอาหารและสถานที่สะสมอาหาร ที่ได้รับอนุญาต ประชาชนจะได้บริโภคอาหารอย่างถูกสุขลักษณะ ต่อไปกระผมหวังเป็นอย่างยิ่งว่า สภาแห่งนี้จะให้ความเห็นชอบต่อไป ขอขอบคุณครับ

**ประธานสภา** ขอเชิญสมาชิกได้อภิปรายครับ เมื่อไม่มีใครอภิปราย ต่อไป จะขอมติขั้นรับหลักการ ครับ

**ที่ประชุม** มีสมาชิกอยู่ในห้องประชุม 22 ท่าน มีมติ

รับหลักการ 21 ท่าน

 งดออกเสียง 1 ท่าน

**ประธานสภา** ต่อไป จะพิจารณาขั้นแปรญัตติร่างข้อบัญญัติองค์การบริหารส่วนตำบลบ้านลำนาว เรื่องการควบคุมสถานที่จำหน่ายอาหารและสถานที่สะสมอาหาร พ.ศ. ........ ซึ่งขั้นนี้จะมีกรรมการแปรญัตติเต็มสภา และสมาชิกสามารถแปรญัตติด้วยวาจาก็ได้ ขอเชิญสมาชิกได้แปรญัตติครับ เมื่อไม่มีใครแปรญัตติ ต่อไปจะพิจารณาขั้นที่สาม ขั้นลงมติครับ ซึ่งขั้นนี้จะไม่มีการอภิปราย ครับ

**ที่ประชุม** มีสมาชิกอยู่ในห้องประชุม 22 ท่าน มีมติ

ให้ตราเป็นข้อบัญญัติ 21 ท่าน

 งดออกเสียง 1 ท่าน

 **5.4** พิจารณาร่างข้อบัญญัติองค์การบริหารส่วนตำบลบ้านลำนาว เรื่อง การบริหารกิจการประปา พ.ศ.2564

**ประธานสภา** ต่อไปนี้ จะพิจารณา ร่างข้อบัญญัติองค์การบริหารส่วนตำบลบ้านลำนาว เรื่อง การบริหารกิจการประปา พ.ศ.2564 ระเบียบข้อกฎหมาย ในการพิจารณาใช้เช่นเดียวกับข้อบัญญัติที่ได้พิจารณาเสร็จแล้วในข้อ ที่ 5.3 ซึ่งเลขานุการสภาได้ชี้แจงให้ทราบแล้ว ดังนั้น จึงขอหารือกับสภาแห่งนี้ว่า ร่างข้อบัญญัติฉบับนี้จะพิจารณากี่วาระ ขอเชิญสมาชิกได้เสนอครับ

**นายก อบต.** ประธานสภาที่เคารพ กระผมขอเสนอให้พิจารณาสามวาระรวดเดียวครับ

**ผู้รับรอง** วันชัย สำเภาแก้ว ส.อบต. ม.1

 ประพัฒน์ เต็งรัง ส.อบต. ม.6

**ประธานสภา** ขอเชิญสมาชิกท่านอื่นเสนอครับ เมื่อไม่มีใครเสนอเป็นอันว่า จะพิจารณาสามวาระรวดเดียวครับ ขอเชิญผู้บริหารได้ชี้แจงหลักการและเหตุผล ในขั้นรับหลักการ ครับ

**นายก อบต.** เรียน ประธานสภาที่เคารพ กระผมนายสุเทพ ภักดีโชติ นายกองค์การบริหารส่วนตำบลบ้านลำนาว ขออนุญาตชี้แจง หลักการและเหตุผล ในการยื่นร่างข้อบัญญัติองค์การบริหารส่วนตำบลบ้านลำนาว เรื่อง การบริหารกิจการประปา พ.ศ.2564 ให้สภาแห่งนี้ได้รับทราบ ดังนี้

 ตามที่ องค์การบริหารส่วนตำบลบ้านลำนาว ได้ออก ข้อบัญญัติองค์การบริหารส่วนตำบลบ้านลำนาว เรื่อง การบริหารกิจการประปา พ.ศ.2564 และแก้ไขเพิ่มเติม พ.ศ. 2546 ไปแล้วนั้น เนื่องจากรายละเอียดบางประการที่มีอยู่ในข้อบัญญัติ ดังกล่าว ยังไม่ครอบคลุมในทางปฏิบัติ เพื่อให้มีความเหมาะสม และ สอดคล้อง กับการบริหารกิจการประปา ขององค์การบริหารส่วนตำบลบ้านลำนาว และไม่เกิดการโต้แย้งในบางประการ จึงมีความจำเป็นจะต้องปรับปรุงการบริหารกิจการประปา ตามร่างที่ได้เสนอต่อสภาแห่งนี้ กระผมหวังว่าสภาแห่งนี้จะได้ให้ความเห็นชอบ ต่อไป ขอขอบคุณครับ

**ประธานสภา** ขอเชิญสมาชิกได้อภิปรายครับ เมื่อไม่มีใครอภิปราย ต่อไป จะขอมติในขั้นรับหลักการครับ

**ที่ประชุม** มีสมาชิกอยู่ในห้องประชุม 22 ท่าน มีมติ

รับหลักการ 21 ท่าน

 งดออกเสียง 1 ท่าน

**ประธานสภา** ต่อไปจะพิจารณาในวาระที่ 2 ขั้นแปรญัตติ ซึ่งกรรมการแปรญัตติเต็มสภา สมาชิกสามารถเสนอขอแปรญัตติด้วยวาจาก็ได้ ขอเชิญสมาชิกได้เสนอแปรญัตติ ครับ เมื่อไม่มีใครเสนอขอแปรญัตติ ต่อไปจะพิจารณาในวาระที่ 3 ขั้นลงมติ ซึ่งจะไม่มีการอภิปราย ครับ

**ที่ประชุม** มีสมาชิกอยู่ในห้องประชุม 22 ท่าน มีมติ

ให้ตราเป็นข้อบัญญัติ 21 ท่าน

 งดออกเสียง 1 ท่าน

**ระเบียบวาระที่ 6 เรื่องอื่นๆ**

6.1 คุณคล่อง ร่มเย็น ขอเสนอให้ อบต.บ้านลำนาว ออกมาตรการช่วยเหลือชาวบ้านในสถานการณ์โรคระบาด ครับ

6.2 คุณสุริยา สายทองแท้ การจัดเก็บค่าน้ำประปา สมควรเลื่อนสัก 3 เดือน เพื่อให้สถานการณ์โรคระบาดคลี่ลาย

6.3 คุณวีระพล แก้วพิสดาร ขอให้สมาชิกเสียสละเงิน เพื่อช่วยเหลือผู้ป่วยโรคระบาด ครับ

6.4 นายก สุเทพ ภักดีโชติ ขอขอบคุณทุกท่านที่เสนอแนะ จะนำไปหารือ เพื่อ ออกมาตราช่วยเหลือ ตามเสนอ ครับ

**ประธานสภา** เมื่อไม่มีใครเสนอแนะเพิ่มเติม ขอขอบคุณสมาชิกสภาทุกท่านขอปิดการประชุม

**เลิกประชุมเวลา 11.3๐ น.**

 (ลงชื่อ) ผู้จดรายงานการประชุม

 (นายประจักษ์ พันนาสี)

 เลขานุการสภาองค์การบริหารส่วนตำบลบ้านลำนาว

**คณะกรรมการตรวจรายงานการประชุม**

๑. (ลงชื่อ).........................................ประธานกรรมการ ๒. (ลงชื่อ).........................................กรรมการ

 (นายสมชาย รัตนบุรี) (นายบุญโชค สามารถ)

 สมาชิกสภา อบต.หมู่ที่ 8 สมาชิกสภา อบต.หมู่ที่ 15

๓. (ลงชื่อ).............................................กรรมการ ๔. (ลงชื่อ)..............................................กรรมการ

 (นางสาวกัลยาพร บุญเชิด) (นายสุริยา สายทองแท้)

 สมาชิกสภา อบต.หมู่ที่ 4 สมาชิกสภา อบต.หมู่ที่ 11

๕. (ลงชื่อ)............................................กรรมการ ๖. (ลงชื่อ).......................................กรรมการ

 (นายวันชัย สำเภาแก้ว) (นายสถิตย์ จินดาวงศ์)

 สมาชิกสภา อบต.หมู่ที่ 1 สมาชิกสภา อบต.หมู่ที่ 14

.............................................................................................................................................................

.............................................................................................................................................................

(ลงชื่อ) ผู้ตรวจรายงานการประชุม

 (นายสมคิด บุญชู)

 ประธานสภาองค์การบริหารส่วนตำบลบ้านลำนาว